Derek Prince'i Teenistus Jumala Sõna autoriteet ja vägi
Osa 1/2
Alustades autoriteedi teemaga - kui sellele mõelda,
siis mõistad, et sõna "autoriteet" tuleneb otseselt sõnast "autor" -
teisisõnu, mis tahes teose autoriteediks on selle autori autoriteet.
Autor on see, kes annab autoriteedi (meelevalla) sellele, mis ta loob.
Peame teadma, kes on Piibli autor, kes on Pühakirja autor,
ja Piibel vastab väga selgelt sellele küsimusele - 2Tm 3:16 ütleb:
"Kogu Pühakiri on Jumala sisendatud ja kasulik õpetamiseks, noomimiseks,
parandamiseks, kasvatamiseks õiguses,
et Jumala inimene oleks täiesti varustatud ja valmis igale heale teole."
Seega kui tahad olla täielik ja täiesti varustatud igaks heaks teoks,
siis kõige selle allikaks on Pühakiri. Paulus ütleb:
"Kogu Pühakiri on Jumala poolt sisendatud (inspireeritud).
Kreeka keeles - "Jumal hingas", ja sõna "hingus" ja "vaim" on identsed.
See tähendab, et kogu Pühakiri on sisse hingatud Jumala Vaimu poolt.
Teisisõnu, autoriteet kogu Pühakirja taga on Püha Vaimu autoriteet.
Tema on lõppkokkuvõttes selle autor.
Ta kasutas paljusid erinevaid kanaleid ja vahendeid, kuid
kõigi nende taga on Püha Vaimu autoriteet, kes on Jumal ise.
Kui astume vastu Pühakirjale, siis astume vastu Jumala enda autoriteedile.
Siin ütleb, et kogu Pühakiri on inspireeritud, mitte osa sellest.
Mõned inimesed nopivadvälja kirja- kohad, mida peetakse inspireerituteks.
nende hulgast, mida nad ei pea päris autoriteetseteks.
Kuid see ei ole kooskõlas Pühakirjaga, sest Püha Vaim ise ütleb,
et kogu Pühakiri on inspireeritud Jumala poolt ja kogu Kiri on kasulik.
Teisisõnu, ei ole raamatuid, mille võid välja jätta ja öelda,
et need ei ole olulised. Raamatud nagu Esra ja Nehemja, on väga tähtsad.
Ülemlaul on väga tähtis. Prohvet Nahum on väga tähtis.
Ära toetu ainult mõnedele tuttavatele kirjakohtadele ja arva,
et ainult need on olulised, sest see ei ole õige.
Kui tahad olla varustatud, siis pead varustuma kogu Pühakirjaga.
See võtab aastaid, kuid see on kasvav, liigud edasi jõust jõusse,
kui mõtiskled Jumala Sõna üle, uurid ja rakendad seda.
Ära unusta, Jeesus ütles, et
Tema alusele ehitamine tähendab Jumala Sõna kuulmist ja
selle järgi tegemist. Mitte ainult kuulmist, vaid kuulmist ja tegemist.
Jumala Sõna tõlgitsemise suhtes, on ainult üks autoriõigusega tõlgitseja,
ja see on autor. Võid leida mitmeid raamatuid, millel on minu nimi peal,
mina olen nende autor. Kui sa pole päris kindel, mis need tähendavad,
siis olen mina kõige õigem inimene, kellelt nõu küsida,
sest ma tean, mida öelda tahtsin.
Võib-olla ei väljendanud end küllalt selgelt, aga tean, mis öelda tahtsin.
Kui tahad teada, mis ükski kirjakoht tähendab, aruta seda Autoriga.
Ta on ainus, kel on õigus Pühakirja tõlgendada.
Peetrus ütleb 2Pt 1:20-21: "Seda mõistke esmalt,
et ühtki prohvetiennustust Pühakirjas ei või omapäi seletada.."
Ükski inimene ei saa öelda, et tema teab, see tähendab seda.
Ainus, kel on õigus seda tõlgendada, on Püha Vaim. Edasi:
"Sest iialgi pole ühtegi prohvetiennustust esile toodud inimese tahtel,
vaid Pühast Vaimust kantuina on inimesed rääkinud,
saades sõnumi Jumala käest." Peetrus toob jällegi välja sama, mille Paulus:
Autoriteet Pühakirja taga, inspiratsiooni allikas, on Püha Vaim.
Võid öelda, ja õigustatult, et inimesed, kes Piibli kirjutasid,
olid tihti väga nõrgad ja eksivad.
Piiblis on isegi kirjas paljud nende patud.
Arvan, et see näitab Piibli täpsust, et seal on kirjas inimeste patud,
kes selle kirjutasid. Paljud inimesed tänapäeval vaikiksid oma patud maha,
ei näitaks neid välja, ja üritaksid näidata end eksimatutena.
Ükski Piibli autor ei tee seda, isegi Taavet mitte,
kes oli enamike Psalmide autor. Tema tõsised patud on üles kirjutatud,
kõigile lugemiseks. Kuidas saab Piibel olla eksimatu, kui inimesed,
kes selle kirjutasid, olid eksivad.
Sellele küsimusele on antud ilus vastus Ps 12:7, üks lihtne salm:
"Issanda kõned on puhtad kõned, need on hõbe, mis savist ahjus sulatatud
ja seitsmekordselt puhastatud." See on väike pilt sellest,
kuidas puhastati metalli. Ehitati saviahi, seal süüdati tuli
ja metall pandi sinna sisse, et seda puhastada.
Selles pildis on 3 asja: saviahi, mis on iniminstrument, lihtsalt savi;
siis on tuli, mis on Püha Vaim, kes puhastab hõbeda, mis on see sõnum.
See näitab meile, kuidas eksivad mehed ja naised saavad olla kanaliks,
mis toodab inspireeritud ja autoriteetset Jumala Sõna.
savi on inimastja, tuli on Püha Vaim, hõbe, mida puhastatakse 7 korda,
täielikult puhtaks, on Jumala sõnum. Number 7 viitab Piiblis 2 asjale:
Püha Vaimule ja täiuslikkusele. Täiuslikkus tuleb Pühalt Vaimult.
Seega Piibel, kuigi see tuli saviastjate kaudu -
nõrkade, eksivate, patuste meeste ja naiste kaudu,
on puhastatud 7 korda Püha Vaimu tule läbi.
See on täiesti usaldusväärne.
Nüüd peame vaatama Jeesuse enda suhtumist Piiblisse, sest meie jaoks,
kes oleme Ta järgijad - Tema on eeskuju. Kuidas Tema sellesse suhtus.
Vaatasime üht kirjakohta täna, kuid vaatame seda veelkord: Jh 10.
Jh 10:35, kontekst on vestlus juudi juhtidega, ei lasku sellesse hetkel:
"Kui see nimetab jumalaiks neid, kelle kohta Jumala sõna käis -
ja Pühakirja ei saa teha tühjaks." Tõin selle välja täna hommikul,
kuid räägin seda veelkord. Jeesus annab siin Piiblile kaks nimetust,
mis ta järgijad on sellest ajast saati kõige enam kasutanud:
Jumala Sõna ja Pühakiri. Kui öeldakse, et Piibel on Jumala Sõna,
siis see tähendab, et see tuleb Jumalalt. See ei tulnud inimestelt,
see tuli taevast, Jumalalt. Kui öeldakse, et see on Pühakiri,
see tähendab seda, mis on kirja pandud. Jumal on öelnud palju asju,
mis ei ole üles täheldatud kirjalikult. Kuid need, mis on kirjas Pühakirjas,
Piiblis, on kirja pandud meie jaoks. See sisaldab kõike,
mida peame teadma oma päästeks. Selline oli Jeesuse suhtumine -
kokkuvõetult selles fraasis, mainisime seda hommikul, kuid kordame veel:
Pühakirja ei saa teha tühjaks (ing - murda).
Miski ei võta paremini kokku Pühakirja autoriteetsust kui see lause,
lihtne fraas - seda ei saa murda. Palun, et teeksime sama, mis hommikul.
Korda seda minuga koos: "Pühakirja ei saa murda."
Ütleme veelkord: "Pühakirja ei saa murda."
Pea meeles, et Jumal hoiab sind vastutavana selle eest, mida oled öelnud.
Sest ta ootab, et aktsepteerid Pühakirja autoriteeti igas eluvaldkonnas.
Vaatame, kuidas Jeesus ise Pühakirja kasutas. Jällegi, Ta on me eeskuju.
Vaatame Mt 4 ja mis juhtus, kui Jeesus oli kõrbes kuradi kiusata.
Mt 4, kuid peame alustama 3. ptk lõpust, seal on kirjas,
kuidas Ristija Johannes ristis Jeesuse Jordanis. Kui ta veest välja tuli,
laskus Jumala Vaim, Püha Vaim tuvina tema peale ja jäi sinna.
Pane tähele, et Püha Vaim jäi Ta peale - see on tähtis.
Püha Vaim on ka meie peale mitmeid kordi laskunud,
kuid Ta pole alati jäänud me peale, kuna oleme öelnud ja teinud asju,
mille juurde Ta ei saanud jääda. Jeesus ei teinud kunagi midagi,
mis oleks kurvastanud Püha Vaimu ja oleks põhjustanud seda tuvi lahkuma.
Siis tuli hääl taevast, Jumala Isa hääl:
"See on minu armas Poeg, kellest mul on hea meel!"
Nüüd võime mõelda, et pärast seda oli Jeesusel väga lihtne.
Tal oli nii Isa, kui Vaimu, kui prohvet Ristija Johannese heakskiit,
kuid nii see ei olnud.
Järgmisel hetkel leidis ta end kõrbes 40 päeva paastumas ja
Saatana end kiusamas. Palun ära arva,
et Jumala õnnistus teeb elu alati lihtsaks. Mõnes mõttes,
teeb see elu keerulisemakski. Saatan seisab palju rohkem vastu neile,
keda Jumal on võidnud. Luukas ütleb, et Vaim juhatas Jeesuse kõrbe,
kuid 40 päeva lõpuks, tuli Ta välja Püha Vaimu väes. Need on 2 eriasja.
Üks asi on olla juhitud Püha Vaimu poolt,
teine asi on liikuda ja tegutseda Vaimu väes.
Jeesus ei teinud seda enne, kui oli võidelnud Saatanaga ja võitnud.
Mingis mõttes käib see meie kõigi kohta. Peame võitma kiusatuse ja
vastuseisu, et saaksime liikuda Püha Vaimu väes.
Kui kiusaja, Saatan, tuli Ta juurde Mt 4, siis esimene asi,
millega ta kiusas, oli kahtlus.See on pea alati Saatana esimene liigutus.
Ta ei hakka kohe Jumala Sõna eitama, ta seab selle küsimärgi alla.
Ta paneb sind selles kahtlema. See on kirikuajaloos nii tihti toiminud,
ta polegi pidanud teist strateegiat leidma, see näib alati toimivat.
Ära lase sellel enda puhul toimida. Kas näete, esimene asi,
mis Saatan Jeesusele ütles, Mt 4:3 "Ja kiusaja tuli tema juurde ja
ütles talle: 'Kui sa oled Jumala Poeg, siis ütle,
et need kivid saaksid leibadeks!'" Jumal oli rääkinud taevast, öeldes:
"See on minu armas Poeg."Kuid Saatan püüab panna Jeesust kahtlema
selles, mis Ta Jumalalt kuulis. "Kui sa oled Jumala Poeg, tõesta seda.
Tee need kivid leibadeks." "Aga Jeesus vastas talle: 'Kirjutatud on:
Inimene ei ela üksnes leivast..'" Huvitav on see, et kõik kolm vastust,
mis Jeesus andis, on kõik võetud samast raamatust - 5Ms raamatust.
Huvitav on ka, et ei Jeesus,
ega ka Saatan ei kahelnud kordagi 5 Moosese raamatu autoriteetsuses.
Miks peaksime meie oma aega sellega raiskama.
Niimoodi tegeles Jeesus kiusatusega. Väga, väga tähtis.
Ta tegeles sellega vastates kirjutatud Jumala Sõnaga. "Kirjutatud on.."
Ära arva, et oled nii tark, et vaielda kuradiga. Ta on sinust targem.
Ja ta on selle asjaga tegelenud väga kaua aega.
Ära ürita veenda teda oma väidetega, vasta talle Pühakirjaga.
Iga kord, kui Jeesust kiusati, ütles Ta: "Kirjutatud on, kirjutatud on.."
Iga kord, kui Jeesus seda ütles, muutis Saatan jututeemat.
Ta teadis, et tal ei ole Jumala Sõnale midagi vastu panna.
Ära lase end meelitada oma filosoofia või teoloogiaga Saatanat võitma,
lihtsalt vasta talle kirjutatud Jumala Sõnaga.
Jeesus ei teinud seda viga, mis Eeva tegi. Kui minna inimajaloo algusesse,
1Ms 3, esimesed salmid ütlevad: "Aga madu (Saatan ihulikul viisil)
oli kavalam kõigist loomadest väljal, kelle Issand Jumal oli teinud,
ja ta ütles naisele: "Kas Jumal on tõesti öelnud,
et te ei tohi süüa mitte ühestki rohuaia puust?"
Mis ta Eevat kõigepealt tegema meelitas? Kahtlema. Kui kahtled,
siis järgmine samm on uskmatus, ja sealt edasi sõnakuulmatus.
Pea see meeles. Ära mängi kahtlusega.
Eeva arvas, et võib Saatanale tema tasandil vastu seista, nii et vastas:
"Me sööme küll rohuaia puude vilja.." Ta ei tahtnud tunnistada,
et on mingeid piiranguid, "..v.a selle puu viljast, mis on keset aeda."
See oli elupuu. Selle kohta ta ütles: "Jumal on öelnud:
Te ei tohi sellest süüa ega selle külge puutuda, et te ei sureks!"
Ja madu ütles naisele: "Te ei sure, kindlasti mitte.." Seda ta üritabki.
Ta alustab kahtlustega, kuid läheb edasi ja hakkab eitama.
Kui uurida kiriku ajalugu viimase 100 a kohta ja kaugemale, siis näeb,
et kus tahes Saatan on veennud teolooge, jutlustajaid või keda tahes
Pühakirjas kahtlema, on ta alati viinud nad lõpuks selle hülgamiseni.
Ära mine sellele libedale, allamäge teele. Pühakiri on usaldusväärne.
See on Jumala Sõna, aktsepteeri seda, ela selle järgi,
vasta kuradile sellega. Ta ei saa vastu kirjutatud Jumala Sõnale.
Ef 6:17 ütleb Paulus: "Võtke vaimumõõk, see on Jumala sõna!"
Teate kindlasti, et kreeka keeles on 2 väljendit "sõna" jaoks:
üks on "logos ja teine "rhema"."Logos" on kogu igavene Jumala nõuanne,
"rhema" on räägitud Jumala Sõna. Ja seda sõna kasutataksegi Ef 6:17.
Võtta vaimumõõk, see on "rhema", räägitud Jumala Sõna.
Kui pead vastu seisma kuradile,pead seda tegema Jumala Sõna rääkides.
Piibel ei kaitse sind, kui see on lihtsalt su raamaturiiulis
või isegi su öökapil. See toimib ainult siis, kui seda tsiteerid.
Pead selle oma suhu panema ja ise välja ütlema.
Siis saab sellest terav, täpne mõõk, mille eest kurat tagasi astub,
tal pole vastust sellele.
Vaatame veel, mida Jeesus ütleb kirjutatud Sõna autoriteetsuse kohta.
Mäletate, et sõna "Pühakiri" tähendab kirja pandud Jumala Sõna.
Jeesus ütles Mt 5:17-18 "Ärge arvake, et ma olen tulnud tühistama
Seadust või Prohveteid." See oli juudipärane väljend VT-le-
Seadus ja Prohvetid. "Ma ei ole tulnud neid tühistama, vaid täitma.
Tõesti, ma ütlen teile, ükski täpp ja ükski kriips ei kao Seadusest seni,
kuni taevas ja maa püsivad, kuni kõik, mis sündima peab, on sündinud."
Sõnad "täpp" ja "kriips": "täpp", kaasaaegses heebrea keeles täht "jud",
on väikseim täht heebrea tähestikus. "Kriips" on väike rõhumärk,
mis lisatakse tähele kirjapildis, et seda sarnasest tähest eristada.
Seega need on kaks kõige väiksemat tähist kirjaliku Pühakirja tekstis.
Jeesus ütles, et mitte üks neist ei hävine iialgi. See näitab selgelt,
et Jeesus tunnistas kirjutatud Jumala Sõna absoluutset autoriteeti.
Sel hetkel ei rääkinud Ta suulisest Jumala Sõnast,
sest sõnad "täpp" ja "kriips" käivad vaid selle kohta, mis kirja pandud.
Jeesus toetas kirjaliku Jumala Sõna täielikku autoriteeti.
Natuke hiljem, üsna Ta teenistuse lõpus, Mt 22 tegeles Ta saduseridega,
kes olid tolleaegsed liberaalid.
Inimesed, kes ei aktsepteerinud kogu Pühakirja autoriteetsust,
tegelikult tunnistasid nad ainult viite Moosese raamatut - Pentateuh'i.
Nad kritiseerisid õpetust, mis rääkis surnute ülestõusmisest ja
tulid Jeesuse juurde noriva küsimusega. Aga Jeesus vastas neile nii:
Mt 22:31-32 "Aga surnute ülestõusmisest -kas te ei ole lugenud,
mida Jumal teile on rääkinud:Mina olen Aabrahami Jumal ja Iisaki Jumal
ja Jaakobi Jumal. Jumal ei ole surnute, vaid elavate Jumal."
Pange tähele, kuidas Jeesus seda kirjakohta kasutab.
Need sõnad kirjutas Mooses u 14 sajandit varem.
Need olid tegelikult sõnad, mis Jumal oli otse Moosesele rääkinud.
Aga Jeesus ei rääkinud sellest kui millestki, mis räägiti Moosesele
14 sajandit tagasi. See on väga võimas. Ta ütles: "Kas te ei ole lugenud,
mida Jumal teile on rääkinud.." Näete, Pühakiri ei aegu kunagi,
see ei ole kunagi lihtsalt inimeste tarkuste üleskirjutus. See oli Jumal..
Isegi kui see kirjutati 3000 a tagasi,
on see ikkagi Jumal rääkimas sinuga täna.
Niimoodi mõistis Jeesus Pühakirja autoriteeti.
Peame vaatama ka seda, kuidas Jeesuse elu viis täide Pühakirja.
Kui vaatad läbi Uue Testamendi, siis näed, et 18 erinevas kohas öeldakse,
et midagi juhtus Jeesuse elus, "et Kiri läheks täide". Teisisõnu,
Ta ainult ei uskunud ja kuulutanud Pühakirja, vaid Ta ka kuuletus sellele.
Kogu Ta elu oli Pühakirja esiletoomine.
Võib võtta mitmeid aspekte Tema elust, kuid me võtame 4: Ta sünd,
Ta inimelu, Ta surm ja Ta ülestõusmine. Pühakiri ütleb kõigi nende kohta,
see sündis, et Kiri läheks täide.
Jeesus poleks saanud tugevamalt väljendada Pühakirja autoriteeti.
Vaatame Uut Testamenti. Mis tagab Uue Testamendi autoriteedi.
Võib-olla üllatud, kuid see on sama, mis Vana Testamendi puhul.
Vaatame 2 kohta, kus Jeesus rääkis oma jüngritega, Jh 14:25-26.
Jeesus hakkab lahkuma siin, Ta valmistab jüngreid selleks ette.
Jeesus ütleb: "Seda ma olen teile rääkinud teie juures viibides.
Aga Lohutaja, Püha Vaim, (ing - Abiline, see on Püha Vaimu nimi),
kelle Isa saadab minu nimel, tema õpetab teile kõik ja
tuletab teile meelde kõik, mida mina teile olen öelnud."
Nii et autoriteet apostlite kirjutiste taga, on Püha Vaimu autoriteet.
Jeesus ütles, et ta teeb 2 asja: "Mida mina teile ei õpetanud,
seda ta õpetab. Ja mis teile rääkisin, kuid te võib-olla unustasite,
selle ta tuletab teile meelde."
Nii et evangeeliumite kirjapanek ei toetu inimmälule,
see on rajatud Püha Vaimu tõele. Jällegi Jh 16:12-14 tuleb esile sama.
Jeesus ütleb oma jüngritele: "Mul on teile veel palju öelda, aga
teie ei suuda seda praegu taluda. Aga kui tema, Tõe Vaim, tuleb.."
Lisan, et Jeesus rikub grammatika- reegleid rõhutamaks, et
Püha Vaim pole "see", vaid "tema". Ei saa praegu sellel kauem peatuda,
see on liiga keeruline, kuid vastavalt kreeka keele grammatikale,
oleks ta pidanud ütlema "see". Aga Ta ei teinud seda, ta ütles "tema".
Palun mõistke, Püha Vaim pole lihtsalt "see", Ta on "tema", Ta on isik.
Pead suhtlema Temaga kui isikuga. "Aga kui tema, Tõe Vaim, tuleb,
juhib ta teid kogu tõesse, sest tema ei räägi iseenesest,
vaid ta räägib, mida kuuleb, ja ta kuulutab teile tulevasi asju."
Jällegi, Jeesus ütleb, et mis tahes õpetust sa vajad ja pole veel saanud,
siis see tuleb sulle Pühalt Vaimult. Siis Ta ütleb: "Ta ei räägi iseenesest,
vaid ta räägib, mida kuuleb, ja ta kuulutab teile tulevasi asju.
Tema kirgastab mind, sest ta võtab minu omast ja kuulutab teile."
Tahan välja tuua, et see on veel üks väga oluline Püha Vaimu tunnus -
Ta austab alati Jeesust. Kui puutud kunagi kokku vaimsete ilmingutega,
mis ei austa Jeesust, vaid toovad au inimesele või millelegi muule,
võid kindel olla, et see ei ole Püha Vaim.
Püha Vaimu ülim teenistus on ilmutada ja austada Jeesust.
Lähme edasi väga huvitava ja olulise teema juurde - Jumala Sõna loomus.
See on väga huvitav. Hb 4:12 leiame n-ö Jumala Sõna loomuse analüüsi.
Hb 4:12 "Sest Jumala sõna on elav ja tõhus ja vahedam (teravam)
kui ükski kaheterane mõõk.." Seda võrreldakse siin jällegi mõõgaga.
"..ning tungib läbi, kuni ta eraldab hinge ja vaimu, liigesed ja üdi,
ning on südame meelsuse ja kaalutluste hindaja."
Jumala Sõna pole surnud, see pole lihtsalt must trükk valgel paberil,
see pole lihtsalt hääl, mis tuleb jutlustaja suust. See on elav ja
kuhu iganes ta tuleb, sinna toob ta elu. "Jumala Sõna on elav ja vägev."
Tänu Jumalale, et see on vägev. See on vägevam kui kõik valed,
millega Saatan on maailma täitnud. Jumala Sõna on lõplik vastus.
Siis ütleb: "..tungib läbi, kuni ta eraldab hinge ja vaimu."
See on väga huvitav, ma ei tohi teemast kalduda, kuid Piibel ütleb,
et inimene on 3-osaline olend: vaim, hing ja ihu. 3-osaline olend,
loodud 3-osalise Jumala näo järgi: Isa, Poeg ja Püha Vaim.
Kuid ainus viis, kuidas võime õppida eristama vaimu ja hinge,
on Jumala Sõna läbi. See on ainus vahend, mis on küllalt terav,
et läbi tungida ja eristada seda, mis on hingeline, sellest, mis vaimne.
See on väga tähtis, sest kui uurid Uut Testamenti,
meil pole aega sel peatuda, kuid siis leiad,
et hingeline on tihti vastuolus vaimsega. 1Kr 2 ütleb Paulus,
et hingeline (maine) inimene ei võta vastu asju, mis on Jumala Vaimust,
sest neid tuleb mõista vaimselt. Nii et on tähtis õppida eristama,
mis on vaimne ja mis hingeline. Ainult Jumala Sõna saab seda teha.